b'\n_START_ARTICLE_\nAmbulantni vozel\n_START_SECTION_\nUporaba\n_START_PARAGRAPH_\nAmbulantni vozel se uporablja v pomorstvu za podvezovanje in zlaganje jader ter kot eden od klju\xc4\x8dnih vozlov makramskih tkanin._NEWLINE_\xc4\x8ce ga napravimo s tkanino, je splo\xc5\xa1\xc4\x8den in se \xc5\xbee tiso\xc4\x8dletja uporablja za povezovanje obvez. Stari Grki, ki so ga uporabljali za povezovanje, so ga imenovali Herkulov vozel (Herakleotikon hamma). V medicini se \xc5\xa1e danes ob\xc5\xa1irno uporablja. V svoji Naravni zgodovini je Plinij zapisal prepri\xc4\x8danje, da se rane celijo hitreje, \xc4\x8de so se\xc5\xa1ite s\xc2\xa0\xc2\xbbHerkulovim vozlom\xc2\xab._NEWLINE_\xc5\xbde od starih \xc4\x8dasov se uporablja tudi za privezovanje pasov in trakov. Danes ga uporabljajo mojstri borilnih ve\xc5\xa1\xc4\x8din za privezovanje obijev na keikogije._NEWLINE_Ambulantni vozel ima pomembno vlogo v mednarodnem skavtskem gibanju. Upodobljen je na mednarodni \xc4\x8dlanski zna\xc4\x8dki in na \xc5\xa1tevilnih skavtskih nagradah.'